title: Komisjoni rakendusmäärus (EL) 2019/2102, 27. november 2019, millega muudetakse rakendusmäärust (EL) 2015/2452 sellise teabe avalikustamise osas, mida kasutatakse edasilükkunud maksude kahjumi katmise võimet arvestava kohanduse arvutamiseks (EMPs kohaldatav tekst)

text:
                  10.12.2019

                  ET

                  Euroopa Liidu Teataja

                  L 318/6

         KOMISJONI RAKENDUSMÄÄRUS (EL) 2019/2102,
         27. november 2019,
         millega muudetakse rakendusmäärust (EL) 2015/2452 sellise teabe avalikustamise osas, mida kasutatakse edasilükkunud maksude kahjumi katmise võimet arvestava kohanduse arvutamiseks
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2009. aasta direktiivi 2009/138/EÜ kindlustus- ja edasikindlustustegevuse alustamise ja jätkamise kohta (Solventsus II), (1) eriti selle artiklit 56,
         ning arvestades järgmist:

                     (1)

                     Komisjoni delegeeritud määrusega (EL) 2019/981 (2) muudeti delegeeritud määrust (EL) 2015/35, (3) et kehtestada edasilükkunud maksudega seotud lisapõhimõtted eesmärgiga tagada liidus võrdsed võimalused. Teatavaid komisjoni rakendusmääruses (EL) 2015/2452 (4) sätestatud vorme tuleks muuda, võttes arvesse kõnealuseid muudatusi.

                     (2)

                     Seepärast tuleks rakendusmäärust (EL) 2015/2452 vastavalt muuta.

                     (3)

                     Delegeeritud määruse (EL) 2015/35 muudatusi, millega nõuetakse sellise teabe avalikustamist, mida kasutatakse edasilükkunud maksude kahjumi katmise võimet arvestava kohanduse arvutamiseks, tuleb kohaldada alates 1. jaanuarist 2020. Käesoleva määrusega ette nähtud muudatustega lisatakse need nõuded rakendusmääruses (EL) 2015/2452 sätestatud asjakohastesse vormidesse. Seepärast tuleks käesolevat määrust kohaldada alates samast kuupäevast.

                     (4)

                     Käesolev määrus põhineb Euroopa Kindlustus- ja Tööandjapensionide Järelevalve poolt komisjonile esitatud rakenduslike tehniliste standardite eelnõul.

                     (5)

                     Euroopa Kindlustus- ja Tööandjapensionide Järelevalve on korraldanud käesoleva määruse aluseks olevate rakenduslike tehniliste standardite eelnõu kohta avalikud konsultatsioonid, analüüsinud potentsiaalseid seonduvaid kulusid ja kasu ning küsinud arvamust Euroopa Parlamendi ja nõukogu määruse (EL) nr 1094/2010 (5) artikli 37 kohaselt loodud kindlustuse ja edasikindlustuse sidusrühmade kogult,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmäärust (EL) 2015/2452 muudetakse järgmiselt:

                        1)

                        I lisa muudetakse vastavalt käesoleva määruse I lisale;

                        2)

                        II lisa muudetakse vastavalt käesoleva määruse II lisale.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2020.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 27. november 2019

                  Komisjoni nimel

                  President

               Jean-Claude JUNCKER

            (1)  ELT L 335, 17.12.2009, lk 1.

            (2)  Komisjoni 8. märtsi 2019. aasta delegeeritud määrus (EL) 2019/981, millega muudetakse delegeeritud määrust (EL) 2015/35, millega täiendatakse Euroopa Parlamendi ja nõukogu direktiivi 2009/138/EÜ kindlustus- ja edasikindlustustegevuse alustamise ja jätkamise kohta (Solventsus II) (ELT L 161, 18.6.2019, lk 1).

            (3)  Komisjoni 10. oktoobri 2014. aasta delegeeritud määrus (EL) 2015/35, millega täiendatakse Euroopa Parlamendi ja nõukogu direktiivi 2009/138/EÜ kindlustus- ja edasikindlustustegevuse alustamise ja jätkamise kohta (Solventsus II) (ELT L 12, 17.1.2015, lk 1).

            (4)  Komisjoni 2. detsembri 2015. aasta rakendusmäärus (EL) 2015/2452, milles sätestatakse rakenduslikud tehnilised standardid seoses solventsuse ja finantsseisundi aruande menetluste, vormingute ja vormidega vastavalt Euroopa Parlamendi ja nõukogu direktiivile 2009/138/EÜ (ELT L 347, 31.12.2015, lk 1285).

            (5)  Euroopa Parlamendi ja nõukogu 24. novembri 2010. aasta määrus (EL) nr 1094/2010, millega asutatakse Euroopa Järelevalveasutus (Euroopa Kindlustus- ja Tööandjapensionide Järelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/79/EÜ (ELT L 331, 15.12.2010, lk 48).

            I LISA
            Rakendusmääruse (EL) 2015/2452 I lisa muudetakse järgmiselt:

                        1)

                        vormi S.25.01.21 „Solventsuskapitalinõue standardvalemit kasutatavate kindlustus- ja edasikindlustusandjate puhul“ lisatakse järgmised tabelid:

                                    „Maksumäära käsitlev lähenemisviis

                                                Jah/Ei

                                                C0109

                                                Keskmisel maksumääral põhinev lähenemisviis

                                                R0590

                                    Edasilükkunud maksude kahjumi katmise võime arvutamine

                                                Edasilükkunud maksude kahjumi katmise võime

                                                C0130“

                                                Edasilükkunud maksude kahjumi katmise võime

                                                R0640

                                                Edasilükkunud maksude kahjumi katmise võime, mis tuleneb edasilükkunud tulumaksu kohustiste tühistamisest

                                                R0650

                                                Edasilükkunud maksude kahjumi katmise võime, mis tuleneb tõenäolisest tulevasest maksustatavast majanduslikust kasumist

                                                R0660

                                                Edasilükkunud maksude kahjumi katmise võime, mis tuleneb tagasikandmisest, jooksev aasta

                                                R0670

                                                Edasilükkunud maksude kahjumi katmise võime, mis tuleneb tagasikandmisest, eelolevad aastad

                                                R0680

                                                Maksimaalne edasilükkunud maksude kahjumi katmise võime

                                                R0690

                        2)

                        vormi S.25.02.21 „Solventsuskapitalinõue standardvalemit ja osalist sisemudelit kasutatavate kindlustus- ja edasikindlustusandjate puhul“ lisatakse järgmised tabelid:

                                    „Maksumäära käsitlev lähenemisviis

                                                Jah/Ei

                                                C0109

                                                Keskmisel maksumääral põhinev lähenemisviis

                                                R0590

                                    Edasilükkunud maksude kahjumi katmise võime arvutamine

                                                Edasilükkunud maksude kahjumi katmise võime

                                                C0130“

                                                Edasilükkunud maksude kahjumi katmise võime summa/hinnang

                                                R0640

                                                Edasilükkunud maksude kahjumi katmise võime summa/hinnang, mis tuleneb edasilükkunud tulumaksu kohustiste tühistamisest

                                                R0650

                                                Edasilükkunud maksude kahjumi katmise võime summa/hinnang, mis tuleneb tõenäolisest tulevasest maksustatavast majanduslikust kasumist

                                                R0660

                                                Edasilükkunud maksude kahjumi katmise võime summa/hinnang, mis tuleneb tagasikandmisest, jooksev aasta

                                                R0670

                                                Edasilükkunud maksude kahjumi katmise võime summa/hinnang, mis tuleneb tagasikandmisest, eelolevad aastad

                                                R0680

                                                Maksimaalse edasilükkunud maksude kahjumi katmise võime summa/hinnang

                                                R0690

                        3)

                        vormi S.25.03.21 „Solventsuskapitalinõue täielikku sisemudelit kasutatavate kindlustus- ja edasikindlustusandjate puhul“ lisatakse järgmised tabelid:

                                    „Maksumäära käsitlev lähenemisviis

                                                Jah/Ei

                                                C0109

                                                Keskmisel maksumääral põhinev lähenemisviis

                                                R0590

                                    Edasilükkunud maksude kahjumi katmise võime arvutamine

                                                Edasilükkunud maksude kahjumi katmise võime

                                                C0130“

                                                Edasilükkunud maksude kahjumi katmise võime summa/hinnang

                                                R0640

                                                Edasilükkunud maksude kahjumi katmise võime summa/hinnang, mis tuleneb edasilükkunud tulumaksu kohustiste tühistamisest

                                                R0650

                                                Edasilükkunud maksude kahjumi katmise võime summa/hinnang, mis tuleneb tõenäolisest tulevasest maksustatavast majanduslikust kasumist

                                                R0660

                                                Edasilükkunud maksude kahjumi katmise võime summa/hinnang, mis tuleneb tagasikandmisest, jooksev aasta

                                                R0670

                                                Edasilükkunud maksude kahjumi katmise võime summa/hinnang, mis tuleneb tagasikandmisest, eelolevad aastad

                                                R0680

                                                Maksimaalse edasilükkunud maksude kahjumi katmise võime summa/hinnang

                                                R0690

            II LISA
            Rakendusmääruse (EL) 2015/2452 II lisa muudetakse järgmiselt:

                        1)

                        punktis S.25.01 „Solventsuskapitalinõue – standardvalemit kasutavate kindlustus- ja edasikindlustusandjate puhul“ lisatakse tabelisse järgmised read:

                                    „Maksumäära käsitlev lähenemisviis

                                    R0590/C0109

                                    Keskmisel maksumääral põhinev lähenemisviis

                                    Valige üks järgmisest loetelust:
                                    1– jah
                                    2 – ei
                                    3 –ei ole asjakohane, sest edasilükkunud maksude kahjumi katmise võimet ei kasutata (ridu R0640–R0690 sel juhul ei täideta)
                                    Vt EIOPA suunised tehniliste eraldiste ja edasilükkunud maksude kahjumikatmisvõime kohta (EIOPA-BoS-14/177) (*1).

                                       Edasilükkunud maksude kahjumi katmise võimet arvestava kohanduse arvutamine

                                    R0640/C0130

                                    Edasilükkunud maksude kahjumi katmise võime

                                    Edasilükkunud maksude kahjumi katmise võime, nagu on määratletud delegeeritud määruse (EL) 2015/35 artiklis 207. Selles lahtris kajastatav kahjumi katmise võime peaks olema sama mis vormi S.25.01 lahtrisse R0150/C0100 sisestatud väärtus.

                                    R0650/C0130

                                    Edasilükkunud maksude kahjumi katmise võime, mis tuleneb edasilükkunud tulumaksu kohustiste tühistamisest

                                    Edasilükkunud maksude kahjumi katmise võime, mis on arvutatud delegeeritud määruse (EL) 2015/35 artikli 207 kohaselt ja mis tuleneb edasilükkunud tulumaksu kohustiste tühistamisest.

                                    R0660/C0130

                                    Edasilükkunud maksude kahjumi katmise võime, mis tuleneb tõenäolisest tulevasest maksustatavast majanduslikust kasumist

                                    Edasilükkunud maksude kahjumi katmise võime, mis on arvutatud delegeeritud määruse (EL) 2015/35 artikli 207 kohaselt ja mis tuleneb tõenäolisest tulevasest maksustatavast majanduslikust kasumist.

                                    R0670/C0130

                                    Edasilükkunud maksude kahjumi katmise võime, mis tuleneb tagasikandmisest, jooksev aasta

                                    Edasilükkunud maksude kahjumi katmise võime, mis on arvutatud delegeeritud määruse (EL) 2015/35 artikli 207 kohaselt ja mis tuleneb möödunud aastate kasumist. Järgmisele aastale jaotatud kahjumi summa.

                                    R0680/C0130

                                    Edasilükkunud maksude kahjumi katmise võime, mis tuleneb tagasikandmisest, eelolevad aastad

                                    Edasilükkunud maksude kahjumi katmise võime, mis on arvutatud delegeeritud määruse (EL) 2015/35 artikli 207 kohaselt ja mis tuleneb möödunud aastate kasumist. Järgmisele aastale järgnevatele aastatele jaotatud kahjumi summa.

                                    R0690/C0130

                                    Maksimaalne edasilükkunud maksude kahjumi katmise võime

                                    Edasilükkunud maksude kahjumi katmise võime maksimumsumma, mis võib olla kättesaadav, enne selle hindamist, kas edasilükkunud tulumaksu vara netosumma suurenemist saab kasutada kohandamise eesmärgil, nagu on nähtud ette delegeeritud määruse (EL) 2015/35 artikli 207 lõikega 2.

                        2)

                        punktis S.25.02 „Solventsuskapitalinõue – standardvalemit ja osalist sisemudelit kasutavate kindlustus- ja edasikindlustusandjate puhul“ lisatakse tabelisse järgmised read:

                                    „Maksumäära käsitlev lähenemisviis

                                    R0590/C0109

                                    Keskmisel maksumääral põhinev lähenemisviis

                                    Valige üks järgmisest loetelust:
                                    1– jah
                                    2 – ei
                                    3 – ei ole asjakohane, sest edasilükkunud maksude kahjumi katmise võimet ei kasutata (ridu R0640–R0690 sel juhul ei täideta)
                                    Vt EIOPA suunised tehniliste eraldiste ja edasilükkunud maksude kahjumikatmisvõime kohta (EIOPA-BoS-14/177).

                                       Edasilükkunud maksude kahjumi katmise võimet arvestava kohanduse arvutamine

                                    R0640/C0130

                                    Edasilükkunud maksude kahjumi katmise võime summa/hinnang

                                    Edasilükkunud maksude kahjumi katmise võime summa/hinnang, mis on arvutatud delegeeritud määruse (EL) 2015/35 artikli 207 kohaselt. Selles lahtris kajastatav kahjumi katmise võime peaks olema sama mis vormi S.25.02 lahtrisse R0310/C0100 sisestatud väärtus.

                                    R0650/C0130

                                    Edasilükkunud maksude kahjumi katmise võime summa/hinnang, mis tuleneb edasilükkunud tulumaksu kohustiste tühistamisest

                                    Edasilükkunud maksude kahjumi katmise võime summa/hinnang, mis on arvutatud delegeeritud määruse (EL) 2015/35 artikli 207 kohaselt ja mis tuleneb edasilükkunud tulumaksu kohustiste tühistamisest.

                                    R0660/C0130

                                    Edasilükkunud maksude kahjumi katmise võime summa/hinnang, mis tuleneb tõenäolisest tulevasest maksustatavast majanduslikust kasumist

                                    Edasilükkunud maksude kahjumi katmise võime summa/hinnang, mis on arvutatud delegeeritud määruse (EL) 2015/35 artikli 207 kohaselt ja mis tuleneb tõenäolisest tulevasest maksustatavast majanduslikust kasumist.

                                    R0670/C0130

                                    Edasilükkunud maksude kahjumi katmise võime summa/hinnang, mis tuleneb tagasikandmisest, jooksev aasta

                                    Edasilükkunud maksude kahjumi katmise võime, mis on arvutatud delegeeritud määruse (EL) 2015/35 artikli 207 kohaselt ja mis tuleneb möödunud aastate kasumist. Järgmisele aastale jaotatud kahjumi summa.

                                    R0680/C0130

                                    Edasilükkunud maksude kahjumi katmise võime summa/hinnang, mis tuleneb tagasikandmisest, eelolevad aastad

                                    Edasilükkunud maksude kahjumi katmise võime, mis on arvutatud delegeeritud määruse (EL) 2015/35 artikli 207 kohaselt ja mis tuleneb möödunud aastate kasumist. Järgmisele aastale järgnevatele aastatele jaotatud kahjumi summa.

                                    R0690/C0130

                                    Maksimaalse edasilükkunud maksude kahjumi katmise võime summa/hinnang

                                    Edasilükkunud maksude kahjumi katmise võime maksimumsumma, mis võib olla kättesaadav, enne selle hindamist, kas edasilükkunud tulumaksu vara netosumma suurenemist saab kasutada kohandamise eesmärgil, nagu on nähtud ette delegeeritud määruse (EL) 2015/35 artikli 207 lõikega 2.“

                        3)

                        punktis S.25.03 „Solventsuskapitalinõue täielikku sisemudelit kasutatavate gruppide puhul“ lisatakse tabelisse järgmised read:

                                    „R0590/C0109

                                    Keskmisel maksumääral põhinev lähenemisviis

                                    Valige üks järgmisest loetelust:
                                    1– jah
                                    2 – ei
                                    3 – ei ole asjakohane, sest edasilükkunud maksude kahjumi katmise võimet ei kasutata (ridu R0640–R0690 sel juhul ei täideta)
                                    Vt EIOPA suunised tehniliste eraldiste ja edasilükkunud maksude kahjumikatmisvõime kohta (EIOPA-BoS-14/177).

                                       Edasilükkunud maksude kahjumi katmise võimet arvestava kohanduse arvutamine

                                    R0640/C0130

                                    Edasilükkunud maksude kahjumi katmise võime summa/hinnang

                                    Edasilükkunud maksude kahjumi katmise võime summa/hinnang, nagu on määratletud delegeeritud määruse (EL) 2015/35 artiklis 207. Selles lahtris kajastatav kahjumi katmise võime peaks olema sama mis vormi S.25.02 lahtrisse R0310/C0100 sisestatud väärtus.

                                    R0650/C0130

                                    Edasilükkunud maksude kahjumi katmise võime summa/hinnang, mis tuleneb edasilükkunud tulumaksu kohustiste tühistamisest

                                    Edasilükkunud maksude kahjumi katmise võime summa/hinnang, mis on arvutatud delegeeritud määruse (EL) 2015/35 artikli 207 kohaselt ja mis tuleneb edasilükkunud tulumaksu kohustiste tühistamisest.

                                    R0660/C0130

                                    Edasilükkunud maksude kahjumi katmise võime summa/hinnang, mis tuleneb tõenäolisest tulevasest maksustatavast majanduslikust kasumist

                                    Edasilükkunud maksude kahjumi katmise võime summa/hinnang, mis on arvutatud delegeeritud määruse (EL) 2015/35 artikli 207 kohaselt ja mis tuleneb tõenäolisest tulevasest maksustatavast majanduslikust kasumist.

                                    R0670/C0130

                                    Edasilükkunud maksude kahjumi katmise võime summa/hinnang, mis tuleneb tagasikandmisest, jooksev aasta

                                    Edasilükkunud maksude kahjumi katmise võime, mis on arvutatud delegeeritud määruse (EL) 2015/35 artikli 207 kohaselt ja mis tuleneb möödunud aastate kasumist. Järgmisele aastale jaotatud kahjumi summa.

                                    R0680/C0130

                                    Edasilükkunud maksude kahjumi katmise võime summa/hinnang, mis tuleneb tagasikandmisest, eelolevad aastad

                                    Edasilükkunud maksude kahjumi katmise võime, mis on arvutatud delegeeritud määruse (EL) 2015/35 artikli 207 kohaselt ja mis tuleneb möödunud aastate kasumist. Järgmisele aastale järgnevatele aastatele jaotatud kahjumi summa.

                                    R0690/C0130

                                    Maksimaalse edasilükkunud maksude kahjumi katmise võime summa/hinnang

                                    Edasilükkunud maksude kahjumi katmise võime maksimumsumma, mis võib olla kättesaadav, enne selle hindamist, kas edasilükkunud tulumaksu vara netosumma suurenemist saab kasutada kohandamise eesmärgil, nagu on nähtud ette delegeeritud määruse (EL) 2015/35 artikli 207 lõikega 2.“

               (*1)  Tehniliste eraldiste ja edasilükkunud maksude kahjumikatmisvõime suunised EIOPA-BoS-14/177, 2. veebruar 2015 (https://eiopa.europa.eu/publications/eiopa-guidelines/guidelines-on-the-loss-absorbing-capacity-of-technical-provisions-and-deferred-taxes).“;


title: Komisjoni rakendusmäärus (EL) 2019/2165, 17. detsember 2019, millega lubatakse vastavalt Euroopa Parlamendi ja nõukogu määrusele (EL) 2015/2283 muuta uuendtoidu koriandri (Coriandrum sativum) seemnete õli spetsifikatsioone ning muudetakse komisjoni rakendusmäärust (EL) 2017/2470 (EMPs kohaldatav tekst)

text:
                  18.12.2019

                  ET

                  Euroopa Liidu Teataja

                  L 328/81

         KOMISJONI RAKENDUSMÄÄRUS (EL) 2019/2165,
         17. detsember 2019,
         millega lubatakse vastavalt Euroopa Parlamendi ja nõukogu määrusele (EL) 2015/2283 muuta uuendtoidu koriandri (Coriandrum sativum) seemnete õli spetsifikatsioone ning muudetakse komisjoni rakendusmäärust (EL) 2017/2470
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001, (1) eriti selle artiklit 12,
         ning arvestades järgmist:

                     (1)

                     Määruses (EL) 2015/2283 on sätestatud, et liidus võib turule lasta ainult loa saanud ja liidu loetellu kantud uuendtoitu.

                     (2)

                     Vastavalt määruse (EL) 2015/2283 artiklile 8 on vastu võetud komisjoni rakendusmäärus (EL) 2017/2470, (2) millega on kehtestatud lubatud uuendtoitude liidu loetelu.

                     (3)

                     Määruse (EL) 2015/2283 artikli 12 kohaselt peab komisjon tegema otsuse uuendtoidu lubamise ja liidu turule laskmise ning liidu loetelu ajakohastamise kohta.

                     (4)

                     Komisjoni rakendusotsusega 2014/155/EL (3) lubati kooskõlas Euroopa Parlamendi ja nõukogu määrusega (EÜ) nr 258/97 (4) lasta turule koriandri (Coriandrum sativum) seemnete õli toidu uuendkoostisosana toidulisandites kasutamiseks.

                     (5)

                     Äriühing Ovalie Innovation (edaspidi „taotleja“) esitas 2. juulil 2019 komisjonile vastavalt määruse (EL) 2015/2283 artikli 10 lõikele 1 taotluse koriandri (Coriandrum sativum) seemnete õli spetsifikatsioonide muutmise kohta. Taotleja taotles oleiinhappe miinimumsisalduse vähendamist praeguselt 8,0 protsendilt 7,0 protsendini.

                     (6)

                     Taotleja põhjenduse kohaselt on taotletav muudatus vajalik selleks, et kajastada oleiinhappe sisalduse looduslikku varieeruvust koriandris (Coriandrum sativum).

                     (7)

                     Komisjon leiab, et Euroopa Toiduohutusameti (edaspidi „amet“) tehtav määruse (EL) 2015/2283 artikli 10 lõike 3 kohane ohutuse hindamine ei ole praeguse taotluse puhul vajalik. Oleiinhape on oliiviõli peamine looduslik koostisosa. Seda esineb kõnealuse uuendtoidu puhul kavandatud miinimumtasemega identsel looduslikul tasemel mitmes teiseski põhitoiduaines, mida on pikka aega ohutult tarbitud.

                     (8)

                     Koriandrist (Coriandrum sativum) saadud koriandriseemneõli oleiinhappesisalduse miinimumtaseme kavandatud muutmise tulemusena ei muutu ameti tehtud ohutushindamise järeldused, (5) millele tugineti loa andmisel rakendusotsusega 2014/155/EL. Seepärast on asjakohane muuta uuendtoidu koriandri (Coriandrum sativum) seemnete õli spetsifikatsioone nii, et oleiinhappe miinimumsisaldus vastaks taotluse kohasele tasemele.

                     (9)

                     Taotluses esitatud teabest lähtuvalt on piisavalt alust järeldada, et uuendtoidu koriandri (Coriandrum sativum) seemnete õli spetsifikatsioonide kavandatud muudatused on kooskõlas määruse (EL) 2015/2283 artikliga 12.

                     (10)

                     Seepärast tuleks rakendusmääruse (EL) 2017/2470 lisa vastavalt muuta.

                     (11)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EL) 2015/2283 artikli 6 sätete kohase liidus lubatud uuendtoitude loetelu kannet, mis on lisatud rakendusmäärusesse (EL) 2017/2470 ja milles käsitletakse uuendtoitu koriandri (Coriandrum sativum) seemnete õli, muudetakse vastavalt käesoleva määruse lisale.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 17. detsember 2019

                  Komisjoni nimel

                  president

               Ursula VON DER LEYEN

            (1)  ELT L 327, 11.12.2015, lk 1.

            (2)  Komisjoni 20. detsembri 2017. aasta rakendusmäärus (EL) 2017/2470, millega vastavalt Euroopa Parlamendi ja nõukogu määrusele (EL) 2015/2283 uuendtoidu kohta kehtestatakse liidu uuendtoitude loetelu (ELT L 351, 30.12.2017, lk 72).

            (3)  Komisjoni 19. märtsi 2014. aasta rakendusotsus 2014/155/EL, millega antakse luba koriandriseemneõli turuleviimiseks toidu uuendkoostisosana Euroopa Parlamendi ja nõukogu määruse (EÜ) nr 258/97 alusel (ELT L 85, 21.3.2014, lk 13).

            (4)  Euroopa Parlamendi ja nõukogu 27. jaanuari 1997. aasta määrus (EÜ) nr 258/97 uuendtoidu ja toidu uuendkoostisosade kohta (EÜT L 43, 14.2.1997, lk 1).

            (5)  EFSA Journal 2013; 11(10): 3422.

            LISA
            Rakendusmääruse (EL) 2017/2470 lisas esitatud koriandri (Coriandrum sativum) seemnete õli käsitlev kanne tabelis 2 („Spetsifikatsioonid“) asendatakse järgmisega:

                        ‘Lubatud uuendtoit

                        Spetsifikatsioon

                        „Koriandri (Coriandrum sativum) seemnete õli

                           Kirjeldus/määratlus

                        Koriandriseemneõli on rasvhapete glütseriide sisaldav õli, mida toodetakse koriandritaime (Coriandrum sativum L.) seemnetest.
                        Helekollast värvi, maheda maitsega
                        CASi nr: 8008-52-4
                        Rasvhappeline koostis:
                        palmitiinhape (C16:0): 2–5 %
                        steariinhape (C18:0): < 1,5 %
                        petroseliinhape (cis-C18:1(n-12)): 60–75 %
                        oleiinhape (cis-C18:1(n-9)): 7–15 %
                        linoolhape (C18:2): 12–19 %
                        α-linoleenhape (C18:3): < 1,0 %
                        transrasvhapped: < 1,0 %

                           Puhtus

                        Murdumisnäitaja (20 °C): 1,466–1,474
                        Happearv: ≤ 2,5 mg KOH/g
                        Peroksiidiarv: ≤ 5,0 meq/kg
                        Joodiarv: 88–110 ühikut
                        Seebistumisarv: 179–200 mg KOH/g
                        Seebistumatu aine: ≤ 15 g/kg“’.


title: Komisjoni rakendusmäärus (EL) 2020/145, 3. veebruar 2020, millega muudetakse rakendusmäärust (EL) nr 433/2012, milles sätestatakse Euroopa Parlamendi ja nõukogu määruse (EL) nr 1236/2010 üksikasjalikud rakenduseeskirjad, seoses aruannete ja teabe edastamisega Kirde-Atlandi Kalanduskomisjonile

text:
                  4.2.2020

                  ET

                  Euroopa Liidu Teataja

                  L 31/1

         KOMISJONI RAKENDUSMÄÄRUS (EL) 2020/145,
         3. veebruar 2020,
         millega muudetakse rakendusmäärust (EL) nr 433/2012, milles sätestatakse Euroopa Parlamendi ja nõukogu määruse (EL) nr 1236/2010 üksikasjalikud rakenduseeskirjad, seoses aruannete ja teabe edastamisega Kirde-Atlandi Kalanduskomisjonile
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 15. detsembri 2010. aasta määrust (EL) nr 1236/2010, millega kehtestatakse Kirde-Atlandi tulevase mitmepoolse kalandusalase koostöö konventsiooniga hõlmatud piirkonnas kohaldatav kontrolli- ja rakendussüsteem ning tunnistatakse kehtetuks nõukogu määrus (EÜ) nr 2791/1999, (1) eriti selle artikleid 9 ja 11,
         ning arvestades järgmist:

                     (1)

                     Määrusega (EL) nr 1236/2010 on kehtestatud teatavad konkreetsed kontrollimeetmed, et jälgida liidu püügitegevust Kirde-Atlandi Kalanduskomisjoni (NEAFC) reguleeritavas piirkonnas. Määruse (EL) nr 1236/2010 üksikasjalikud rakenduseeskirjad on kehtestatud komisjoni rakendusmäärusega (EL) nr 433/2012 (2).

                     (2)

                     Määruse (EL) nr 1236/2010 artikli 12 lõike 2 kohaselt peavad liikmesriigid tagama, et NEAFC sekretärile edastatud aruanded ja teave oleksid kooskõlas andmevahetusvormide ja andmesidesüsteemidega, mis on kindlaks määratud vastavalt komisjoni rakendusmääruse (EL) nr 433/2012 artiklile 16.

                     (3)

                     NEAFC leppis oma 2018. aasta aastakoosolekul kokku, et andmete edastamiseks konventsiooniosaliste ja NEAFC sekretariaadi vahel hakatakse kasutama uut elektroonilist aruandlussüsteemi, mis põhineb UN/FLUX-standardil (3). NEAFC on otsustanud, et Euroopa Liit on esimene konventsiooniosaline, kes uut elektroonilist aruandlussüsteemi rakendama hakkab. Kui komisjon on NEAFC sekretariaadile teatanud, et on valmis alustama uue aruandlussüsteemi rakendamist, ning NEAFC on teinud kindlaks, et tehnilised ettevalmistused UN/FLUX-standardi kasutamiseks on lõpule viidud, otsustab NEAFC kuupäeva, millest alates hakatakse andmevahetuses uut standardit kohaldama. Uut aruandlussüsteemi hakkavad kõigepealt kasutama EL ja NEAFC sekretariaat ning teised konventsiooniosalised peavad süsteemi rakendama hiljemalt kahe aasta jooksul alates selle jõustumisest.

                     (4)

                     Uue elektroonilise aruandlussüsteemi rakendamine nõuab ettevalmistustööd komisjonis ja liikmesriikides. Selleks et vältida põhjendamatuid viivitusi uue aruandlussüsteemi rakendamisel, on vaja kindlaks määrata kuupäev, milleks asjaomastel liikmesriikidel peaks olema võimalik uusi andmevahetusvorme ja andmesidesüsteeme rakendada.

                     (5)

                     Komisjon teatab liikmesriikidele uue elektroonilise aruandlussüsteemi rakendusperioodi alguskuupäeva, kui NEAFC on teinud sellekohase otsuse.

                     (6)

                     Seepärast on rakendusmäärust (EL) nr 433/2012 vaja muuta.

                     (7)

                     Käesoleva määrusega ette nähtud meetmed on kooskõlas kalanduse ja vesiviljeluse komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) nr 433/2012 artikkel 16 asendatakse järgmisega:

                  „Artikkel 16
                  Andmete edastamine NEAFC sekretärile

                     1.   Määruse (EL) nr 1236/2010 artikli 12 lõikes 2 osutatud andmevahetusvormid ja andmesidesüsteemid, mida kasutatakse aruannete ja teabe edastamiseks NEAFC sekretärile, peavad jätkuvalt vastama käesoleva määruse X lisas sätestatud eeskirjadele kuni lõikes 3 osutatud kuupäevani; NEAFC sekretärile saadetavates teadetes kasutatavad koodid on sätestatud XI lisas.

                     2.   Liikmesriigid viivad 1. novembriks 2020 lõpule kõik vajalikud tehnilised ettevalmistused, mis võimaldavad NEAFC sekretärile aruannete ja teabe edastamiseks kasutada järgmisi andmevahetusvorme ja andmesidesüsteeme:

                                 a)

                                 püügipäeviku andmete, eelteate andmete, ümberlaadimisdeklaratsiooni andmete ja lossimisdeklaratsiooni andmete vahetamiseks kasutatakse standardil UN/FLUX P1000-3 põhinevat püügitegevust käsitlevat XML-skeemi definitsiooni. Andmevahetus toimub kooskõlas NEAFC poolt vastu võetud FLUXi rakendusdokumendiga, mis käsitleb püügitegevust;

                                 b)

                                 laevaseiresüsteemi andmete esitamiseks kasutatakse standardil UN/FLUX P1000-7 põhinevat laevade asukoha määramist käsitlevat XML-skeemi definitsiooni. Andmevahetus toimub kooskõlas NEAFC poolt vastu võetud FLUXi rakendusdokumendiga, mis käsitleb laeva asukohaga seotud andmeid.

                     3.   Liikmesriigid kasutavad lõikes 2 osutatud andmevahetusvorme ja andmesidesüsteeme alates kuupäevast, mille komisjon teatab pärast NEAFC vastavat otsust. Andmevahetus toimub kooskõlas NEAFC poolt vastu võetud FLUXi rakendusdokumentidega.

                     4.   Erandina lõigetest 1 ja 3 võivad liikmesriigid kasutada lõike 2 punktis b osutatud andmevahetusvormi laevaseiresüsteemi andmete esitamiseks alates käesoleva määruse jõustumisest. Liikmesriigid teatavad komisjonile uue andmevahetusvormi kasutamise alguse kuupäeva.“

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 3. veebruar 2020

                  Komisjoni nimel

                  President

               Ursula VON DER LEYEN

            (1)  ELT L 348, 31.12.2010, lk 17.

            (2)  Komisjoni 23. mai 2012. aasta rakendusmäärus (EL) nr 433/2012, milles sätestatakse Euroopa Parlamendi ja nõukogu määruse (EL) nr 1236/2010, millega kehtestatakse Kirde-Atlandi tulevase mitmepoolse kalandusalase koostöö konventsiooniga hõlmatud piirkonnas kohaldatav kontrolli- ja rakendussüsteem, üksikasjalikud rakenduseeskirjad (ELT L 136, 25.5.2012, lk 41).

            (3)  NEAFC 37. aastakoosoleku (13.–16. november 2018) aruanne, punkt 12.7.


title: Komisjoni rakendusmäärus (EL) 2020/147, 3. veebruar 2020, milles käsitletakse loa andmist Saccharomyces cerevisiae CNCM I-4407 preparaadi kasutamiseks võõrutatud põrsaste, emiste (piimapõrsaste kasuks) ja piimalehmade söödalisandina ning millega muudetakse määrusi (EÜ) nr 2148/2004, (EÜ) nr 1288/2004 ja (EÜ) nr 1811/2005 (loa hoidja S.I. Lesaffre) (EMPs kohaldatav tekst)

text:
                  4.2.2020

                  ET

                  Euroopa Liidu Teataja

                  L 31/7

         KOMISJONI RAKENDUSMÄÄRUS (EL) 2020/147,
         3. veebruar 2020,
         milles käsitletakse loa andmist Saccharomyces cerevisiae CNCM I-4407 preparaadi kasutamiseks võõrutatud põrsaste, emiste (piimapõrsaste kasuks) ja piimalehmade söödalisandina ning millega muudetakse määrusi (EÜ) nr 2148/2004, (EÜ) nr 1288/2004 ja (EÜ) nr 1811/2005 (loa hoidja S.I. Lesaffre)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöötades kasutatavate söödalisandite lubade taotlemise nõue ning selliste lubade andmise alused ja kord.

                     (2)

                     Määruse (EÜ) nr 1831/2003 artikli 10 lõikega 2 on ette nähtud nõukogu direktiivi 70/524/EMÜ (2) alusel lubatud söödalisandite ümberhindamine.

                     (3)

                     Kooskõlas direktiiviga 70/524/EMÜ on Saccharomyces cerevisiae CNCM I-4407 (endine Saccharomyces cerevisiae NCYC Sc 47) preparaati lubatud tähtajatult kasutada võõrutatud põrsaste söödalisandina komisjoni määrusega (EÜ) nr 2148/2004, (3) emiste söödalisandina komisjoni määrusega (EÜ) nr 1288/2004 (4) ning piimalehmade söödalisandina komisjoni määrusega (EÜ) nr 1811/2005 (5). Vastavalt määruse (EÜ) nr 1831/2003 artikli 10 lõikele 1 kanti see preparaat olemasoleva tootena seejärel söödalisandite registrisse.

                     (4)

                     Kooskõlas määruse (EÜ) nr 1831/2003 artikli 10 lõikega 2 esitati taotlus Saccharomyces cerevisiae CNCM I-4407 (endine Saccharomyces cerevisiae NCYC Sc 47) preparaadi uuesti hindamiseks võõrutatud põrsaste, emiste ja piimalehmade söödalisandina. Taotleja taotles kõnealuse söödalisandi liigitamist söödalisandite kategooriasse „zootehnilised lisandid“. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.

                     (5)

                     Euroopa Toiduohutusamet (edaspidi „toiduohutusamet“) jõudis oma 22. jaanuari 2019. aasta arvamuses (6) järeldusele, et kavandatud kasutustingimuste juures ei avalda Saccharomyces cerevisiae CNCM I-4407 preparaat kahjulikku mõju ei loomade ega inimeste tervisele ega keskkonnale. Toiduohutusamet leidis, et söödalisand võib parandada võõrutatud põrsaste ja emiste (piimapõrsaste huvides) jõudluse näitajaid. Toiduohutusamet järeldas veel, et kahe uuringu andmetel oli söödalisandil positiivne mõju piimalehmade jõudlusele. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.

                     (6)

                     Kuna söödalisandi puhul on juba täheldatud suutlikkust parandada muude piimaandvate mäletsejaliste, nimelt piimakitsede, piimalammaste ja piimaandvate pühvlite jõudluse näitajaid, siis leiti, et piimalehmade puhul on tõhususe tõendamise tingimused täidetud kahe esitatud in vivo uuringu tulemuse näol.

                     (7)

                        Saccharomyces cerevisiae CNCM I-4407 preparaadi hindamisest nähtub, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud tingimustel.

                     (8)

                     Kuna määruse (EÜ) nr 1831/2003 kohaselt antakse välja uus luba, tuleks määrusi (EÜ) nr 2148/2004, (EÜ) nr 1288/2004 ja (EÜ) nr 1811/2005 vastavalt muuta.

                     (9)

                     Kuna ohutusnõuded ei eelda loa tingimuste muudatuste viivitamatut kohaldamist, on asjakohane näha ette üleminekuperiood, et huvitatud isikud saaksid teha ettevalmistusi loa andmisest tulenevate uute nõuete täitmiseks.

                     (10)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Lisas kirjeldatud preparaati, mis kuulub söödalisandite kategooriasse „zootehnilised söödalisandid“ ja funktsionaalrühma „soolestiku mikrofloorat tasakaalustavad ained“, lubatakse kasutada söödalisandina loomasöötades kõnealuses lisas esitatud tingimustel.

            Artikkel 2
            Määruse (EÜ) nr 2148/2004 II lisas kustutatakse kanne E 1702 Saccharomyces cerevisiae NCYC Sc 47 kohta.

            Artikkel 3
            Määruse (EÜ) nr 1288/2004 I lisas kustutatakse kanne E 1702 Saccharomyces cerevisiae NCYC Sc 47 kohta.

            Artikkel 4
            Määruse (EÜ) nr 1811/2005 III lisas kustutatakse kanne E 1702 Saccharomyces cerevisiae NCYC Sc 47 kohta.

            Artikkel 5
            Lisas nimetatud preparaati ja seda preparaati sisaldavat sööta, mis on toodetud ja märgistatud enne 24. augustit 2020 kooskõlas enne 24. veebruari 2020 kohaldatud eeskirjadega, võib jätkuvalt turule lasta ja kasutada olemasolevate varude ammendumiseni.

            Artikkel 6
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 3. veebruar 2020

                  Komisjoni nimel

                  president

               Ursula VON DER LEYEN

            (1)  ELT L 268, 18.10.2003, lk 29.

            (2)  Nõukogu 23. novembri 1970. aasta direktiiv 70/524/EMÜ söödalisandite kohta (EÜT L 270, 14.12.1970, lk 1).

            (3)  Komisjoni 16. detsembri 2004. aasta määrus (EÜ) nr 2148/2004, mis käsitleb teatud söödalisandite ajutisi ja alalisi kasutuslube ning söödas juba lubatud söödalisandite uute kasutusviiside lubamist (ELT L 370, 17.12.2004, lk 24).

            (4)  Komisjoni 14. juuli 2004. aasta määrus (EÜ) nr 1288/2004, mis käsitleb teatavate söödalisandite kasutamise alalist lubamist ja juba loa saanud söödalisandi uue kasutusviisi ajutist lubamist (ELT L 243, 15.7.2004, lk 10).

            (5)  Komisjoni 4. novembri 2005. aasta määrus (EÜ) nr 1811/2005, mis käsitleb teatavate söödalisandite kasutamise ajutist ja alalist lubamist ning juba loa saanud söödalisandi uue kasutusviisi ajutist lubamist (ELT L 291, 5.11.2005, lk 12).

            (6)  EFSA Journal 2019; 17(3):5600.

            LISA

                        Söödalisandi identifitseerimisnumber

                        Loa hoidja

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Miinimumsisaldus

                        Maksimumsisaldus

                        Muud sätted

                        Loa kehtivusaja lõpp

                        CFU/kg täissöödas, mille niiskusesisaldus on 12 %

                           Kategooria: zootehnilised söödalisandid. Funktsionaalrühm: soolestiku mikrofloorat tasakaalustavad ained.

                        4b1702

                        S.I. Lesaffre

                           Saccharomyces cerevisiae CNCM I-4407

                           Söödalisandi koostis:

                           Saccharomyces cerevisiae CNCM I-4407 preparaat, mis sisaldab:
                        5×109 CFU/g söödalisandit
                        Tahkel kujul

                           Toimeaine kirjeldus:

                           Saccharomyces cerevisiae CNCM I-4407 elujõulised rakud

                           Analüüsimeetod
                            (1)

                        Loendamine: süviskülvimeetod, kasutades klooramfenikool-dekstroos-pärmiekstrakti agarit (EN 15789:2009)
                        Identifitseerimine: polümeraasi ahelreaktsiooni (PCR) meetod (CEN/TS 15790: 2008).

                        Põrsad (võõrutatud)
                        Emised

                        —

                        5 × 109

                                    1.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                    2.

                                    Söödalisandit kasutatakse emiste söödas, eesmärgiga saavutada kasulik toime piimapõrsastel.

                                    3.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tuleneda võivaid ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas hingamiskaitsevahendit.

                        24.2.2030

                        Piimalehmad

                        4 × 108

               (1)  Analüüsimeetodite üksikasjad on kättesaadavad referentlabori veebisaidil aadressil: https://ec.europa.eu/jrc/en/eurl/feed-additives/evaluation-reports


title: Komisjoni Rakendusmäärus (EL) 2020/160, 5. veebruar 2020, milles käsitletakse puneõlist, köömneõlist, karvakroolist, metüülsalitsülaadist ja L-mentoolist saadud preparaadi lubamist võõrutatud põrsaste söödalisandina (loa hoidja Biomin GmbH) (EMPs kohaldatav tekst)

text:
                  6.2.2020

                  ET

                  Euroopa Liidu Teataja

                  L 34/25

         KOMISJONI RAKENDUSMÄÄRUS (EL) 2020/160,
         5. veebruar 2020,
         milles käsitletakse puneõlist, köömneõlist, karvakroolist, metüülsalitsülaadist ja L-mentoolist saadud preparaadi lubamist võõrutatud põrsaste söödalisandina (loa hoidja Biomin GmbH)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.

                     (2)

                     Kooskõlas määruse (EÜ) nr 1831/2003 artikliga 7 on esitatud taotlus puneõlist, köömneõlist, karvakroolist, metüülsalitsülaadist ja L-mentoolist saadud preparaadi kasutamise lubamiseks. Taotlusele olid lisatud kõnealuse määruse artikli 7 lõikes 3 nõutud andmed ja dokumendid.

                     (3)

                     Taotluses käsitletakse puneõlist, köömneõlist, karvakroolist, metüülsalitsülaadist ja L-mentoolist saadud preparaadi lubamist võõrutatud põrsaste söödalisandina ning selle klassifitseerimist söödalisandite kategooriasse „zootehnilised lisandid“.

                     (4)

                     Euroopa Toiduohutusamet (edaspidi „toiduohutusamet“) jõudis oma 2. aprilli 2019. aasta arvamuses (2) järeldusele, et kavandatud kasutustingimustel ei avalda puneõlist, köömneõlist, karvakroolist, metüülsalitsülaadist ja L-mentoolist saadud preparaat kahjulikku mõju loomade tervisele ega tarbijate või keskkonna ohutusele. Toiduohutusamet jõudis ka järeldusele, et kasutajate kokkupuude preparaadiga sissehingamise teel on ebatõenäoline ning et naha või silmade sensibiliseerimise kohta ei saa teha mingeid järeldusi. Seetõttu leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste tervisele, eelkõige söödalisandi kasutajate puhul. Toiduohutusamet jõudis järeldusele, et kõnealune söödalisand võib tõhusalt parandada zootehnilisi näitajaid. Toiduohutusameti hinnangul ei ole vaja kehtestada turustamisjärgse järelevalve erinõudeid. Ühtlasi kinnitas toiduohutusamet määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimeetodi kohta.

                     (5)

                     Puneõlist, köömneõlist, karvakroolist, metüülsalitsülaadist ja L-mentoolist saadud preparaadi hindamine näitas, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud tingimustel.

                     (6)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Lisas kirjeldatud preparaati, mis kuulub söödalisandite kategooriasse „zootehnilised lisandid“ ja funktsionaalrühma „muud zootehnilised lisandid“, lubatakse kasutada söödalisandina loomasöötades kõnealuses lisas esitatud tingimustel.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 5. veebruar 2020

                  Komisjoni nimel

                  president

               Ursula VON DER LEYEN

            (1)  ELT L 268, 18.10.2003, lk 29.

            (2)  EFSA Journal 2019;17(4):5688.

            LISA

                        Söödalisandi identifitseerimisnumber

                        Loa hoidja

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Miinimumsisaldus

                        Maksimumsisaldus

                        Muud sätted

                        Loa kehtivusaja lõpp

                        Söödalisandi sisaldus 12 % niiskusesisaldusega täissöödas (mg/kg)

                           Kategooria: zootehnilised lisandid. Funktsionaalrühm: muud zootehnilised lisandid (zootehniliste näitajate parandamine)

                        4d19

                        Biomin GmbH

                        Puneõli, köömneõli, karvakrool, metüülsalitsülaat ja L-mentool

                           Söödalisandi koostis

                        Preparaat koosneb järgmisest:

                                    —

                                    pune (Origanum vulgare L.) (60–80 mg/g) ja köömne (Carum carvi L.) (5–10 mg/g) eeterlikud õlid,

                                    —

                                    karvakrool (60–80 mg/g), metüülsalitsülaat (10–40 mg/g) ja L-mentool (30–55 mg/g)

                              Tahkel kujul

                        Võõrutatud põrsad

                        –

                        75

                        125

                                    1.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                    2.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas nahakaitsevahendeid ja kaitseprille.

                        26. veebruar 2030

                           Toimeaine kirjeldus

                        Puneõli (Origanum vulgare L.) (CASi number: 8007-11-2) linaloolisisaldusega 1,8–16 mg/g;
                        köömneõli (Carum carvi L.) (CASi number: 8000-42-8) D-karvooni sisaldusega 2,5–6,5 mg/g;
                        karvakroolõli (CASi number: 499-75-2) ≥ 99 % karvakrooli sisaldusega 95–140 mg/g (punest ja puhtast karvakroolist);
                        metüülsalitsülaat (CASi number: 119-36-8;
                        L-mentool (CASi number: 2216-51-8).

                           Analüüsimeetod
                            (1)

                        Toimeainete kvantifitseerimine söödalisandis: gaasikromatograafia koos leekionisatsioondetektoriga (GC-FID).

               (1)  Analüüsimeetodite üksikasjad on kättesaadavad referentlabori veebisaidil aadressil: https://ec.europa.eu/jrc/en/eurl/feed-additives/evaluation-reports


title: Komisjoni rakendusmäärus (EL) 2020/463, 24. märts 2020, millega registreeritakse kaitstud päritolunimetuste ja kaitstud geograafiliste tähiste registris nimetus „Kiwi de Corse“ (KGT)

text:
                  31.3.2020

                  ET

                  Euroopa Liidu Teataja

                  L 98/1

         KOMISJONI RAKENDUSMÄÄRUS (EL) 2020/463,
         24. märts 2020,
         millega registreeritakse kaitstud päritolunimetuste ja kaitstud geograafiliste tähiste registris nimetus „Kiwi de Corse“ (KGT)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Prantsusmaa taotlus registreerida nimetus „Kiwi de Corse“ (2).

                     (2)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Kiwi de Corse“ registreerida,

               ON VASTU VÕTNUD KÄESOLEVA MÄÄRUSE:

            Artikkel 1
            Nimetus „Kiwi de Corse“ (KGT) registreeritakse.
            Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.6 „puuviljad, köögiviljad ja teraviljad töötlemata ja töödeldud kujul“ kuuluva tootena.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 24. märts 2020

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  ELT C 403, 29.11.2019, lk 74.

            (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni Rakendusmäärus (EL) 2020/466, 30. märts 2020, ajutiste meetmete kohta, mida rakendatakse inimeste, loomade ja taimede tervist ning loomade heaolu mõjutavate riskide ohjamiseks ajal, kui liikmesriikide kontrollisüsteemides esineb teatavaid tõsiseid koroonaviirushaigusega (COVID-19) seotud häireid (EMPs kohaldatav tekst)

text:
                  31.3.2020

                  ET

                  Euroopa Liidu Teataja

                  L 98/30

         KOMISJONI RAKENDUSMÄÄRUS (EL) 2020/466,
         30. märts 2020,
         ajutiste meetmete kohta, mida rakendatakse inimeste, loomade ja taimede tervist ning loomade heaolu mõjutavate riskide ohjamiseks ajal, kui liikmesriikide kontrollisüsteemides esineb teatavaid tõsiseid koroonaviirushaigusega (COVID-19) seotud häireid
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 15. märtsi 2017. aasta määrust (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus), (1) eriti selle artikli 141 lõiget 1,
         ning arvestades järgmist:

                     (1)

                     Määruses (EL) 2017/625 on muu hulgas sätestatud eeskirjad, mis käsitlevad ametliku kontrolli ja muude ametlike toimingute tegemist liikmesriikide pädevate asutuste poolt. Samuti antakse sellega komisjonile õigus võtta rakendusaktiga vastu asjakohased ajutised meetmed, mis on vajalikud muu hulgas inimeste, loomade ja taimede tervist ning loomade heaolu mõjutavate riskide ohjamiseks, kui on tõendeid, et liikmesriigi kontrollisüsteem on tõsiselt häiritud.

                     (2)

                     Praegune koroonaviirushaigusega (COVID-19) seotud kriis kujutab endast erakordset ja enneolematut väljakutset liikmesriikide suutlikkusele viia täielikult läbi ametlikku kontrolli ja muid ametlikke toiminguid kooskõlas ELi õigusaktidega.

                     (3)

                     Oma suunistes tervise kaitseks ning kaupade ja esmatähtsate teenuste kättesaadavuse tagamiseks ette nähtud piirihaldusmeetmete kohta (2) rõhutas komisjon, et praeguses olukorras ei tohiks see mõjutada ühtse turu sujuvat toimimist. Lisaks peaksid liikmesriigid jätkuvalt tagama kaupade ringluse.

                     (4)

                     Määruse (EL) 2017/625 kohaselt on liikmesriigid kohustatud looma kontrollisüsteemi, kuhu kuuluvad ametliku kontrolli ja muude ametlike toimingute tegemiseks määratud pädevad asutused. Eelkõige peab pädevatel asutustel vastavalt kõnealuse määruse artikli 5 lõike 1 punktile e olema piisav arv sobiva kvalifikatsiooniga kogenud töötajaid või olema võimalik sobiva kvalifikatsiooniga kogenud töötajaid rakendada, et ametlikku kontrolli ja muid ametlikke toiminguid oleks võimalik läbi viia tõhusalt ja tulemuslikult.

                     (5)

                     Praeguse COVID-19ga seotud kriisi ajal on liikmesriigid inimeste tervise kaitseks kehtestanud oma elanikkonnale märkimisväärseid liikumispiiranguid.

                     (6)

                     Mitu liikmesriiki on komisjonile teatanud, et selliste liikumispiirangute tagajärjel on nende suutlikkus rakendada ametlikuks kontrolliks ja muudeks ametlikeks toiminguteks sobivaid töötajaid, nagu on nõutud määruses (EL) 2017/625, tõsiselt häiritud.

                     (7)

                     Mitu liikmesriiki on teavitanud komisjoni konkreetselt sellise ametliku kontrolli ja muude ametlike toimingutega seotud raskustest, mille puhul on vaja kontrollijate füüsilist kohalolekut. Esmajoones esineb raskusi seoses loomade kliinilise läbivaatusega, loomsete saaduste, taimede, taimsete saaduste ja mitteloomse toidu ja sööda teatavate kontrollidega ning liikmesriikide määratud ametlikes laborites proovide analüüsimisega.

                     (8)

                     Kooskõlas ühtsel turul elusloomade ja loomse paljundusmaterjaliga kauplemist reguleerivate ELi õigusaktidega, eelkõige nõukogu direktiividega 64/432/EMÜ, (3) 88/407/EMÜ, (4) 89/556/EMÜ, (5) 90/429/EMÜ, (6) 91/68/EMÜ, (7) 92/65/EMÜ, (8) 2006/88/EÜ, (9) 2009/156/EÜ (10) ja 2009/158/EÜ, (11) peavad loomade ja loomse paljundusmaterjali saadetistega kogu liikmesriikidevahelise veo ajal kaasas olema loomatervise sertifikaatide originaalid.

                     (9)

                     Samuti on mitu liikmesriiki komisjonile teada andnud, et praegu ei ole võimalik teha kooskõlas ELi õigusaktidega ametlikku kontrolli ja muid ametlikke toiminguid, mille tulemusena allkirjastatakse ja antakse välja ametlike sertifikaatide ja ametlike kinnituste paberkandjal originaale, mis peaksid loomade ja loomse paljundusmaterjali saadetistega liikmesriikidevahelisel veol või nende liitu sisenemisel kaasas olema.

                     (10)

                     Seepärast tuleks ajutiselt lubada alternatiivi paberkandjal ametlike sertifikaatide ja kinnituste originaalide esitamisele, võttes arvesse komisjoni rakendusmääruses (EL) 2019/1715 (12) osutatud kaubanduse kontrolli- ja ekspertsüsteemi (TRACES) kasutamist registreeritud kasutajate poolt ning seda, et TRACESil ei ole praegu tehnilist võimekust väljastada elektroonilisi sertifikaate kooskõlas kõnealuse rakendusmäärusega. See alternatiiv ei tohiks piirata määruse (EL) 2017/625 kohast ettevõtjate kohustust esitada originaaldokumendid, kui see on tehniliselt teostatav.

                     (11)

                     Seda eriolukorda arvestades tuleks võtta meetmeid pädevate asutuste töötajate tervist oluliselt mõjutavate riskide vältimiseks, ilma et see takistaks loomadest, taimedest ja nendest saadud toodetest inimeste, loomade ja taimede tervisele tulenevate riskide ning loomade heaolu mõjutavate riskide ennetamist. Samal ajal tuleks tagada liidu toidutarneahelat käsitlevatele õigusaktidele tuginedes ühtse turu nõuetekohane toimimine.

                     (12)

                     Seepärast peaksid liikmesriigid, kellel on tõsiseid raskusi oma olemasolevate kontrollisüsteemide käitamisega, saama kohaldada käesolevas määruses sätestatud ajutisi meetmeid ulatuses, mis on vajalik nende kontrollisüsteemide tõsiste häiretega toimetulekuks. Liikmesriigid peaksid võtma kõik vajalikud meetmed, et võimalikult kiiresti parandada tõsised häired oma kontrollisüsteemides.

                     (13)

                     Käesolevas määruses sätestatud ajutisi meetmeid kohaldavad liikmesriigid peaksid sellest teavitama komisjoni ja teisi liikmesriike ning samuti teavitama neid meetmetest, mis on võetud määruse (EL) 2017/625 kohase ametliku kontrolli ja muude ametlike toimingute tegemisel tekkinud raskuste ületamiseks.

                     (14)

                     Käesolevat määrust tuleks kohaldada kahe kuu jooksul, et hõlbustada ametliku kontrolli ja muude ametlike toimingute kavandamist ja tegemist COVID-19ga seotud kriisi ajal. Võttes arvesse mitmelt liikmesriigilt saadud teavet, mis viitab sellele, et ajutised meetmed tuleks sätestada otsekohe, jõustub käesolev määrus järgmisel päeval pärast selle avaldamist.

                     (15)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Käesoleva määrusega kehtestatakse ajutised meetmed, mis on vajalikud inimeste, loomade ja taimede tervist ning loomade heaolu mõjutavate riskide ohjamiseks, et leevendada liikmesriikide kontrollisüsteemide tõsiseid toimimishäireid COVID-19ga seotud kriisi ajal.

            Artikkel 2
            Liikmesriigid, kes soovivad kohaldada käesolevas määruses sätestatud ajutisi meetmeid, teavitavad sellest komisjoni ja teisi liikmesriike, samuti teavitavad nad neid meetmetest, mida on võetud määruse (EL) 2017/625 kohase ametliku kontrolli ja muude ametlike toimingute tegemisel nendes liikmesriikides tekkinud raskuste ületamiseks.

            Artikkel 3
            Ametlikku kontrolli ja muid ametlikke toiminguid võivad erandkorras teha üks või mitu füüsilist isikut, kes on selleks saanud pädevalt asutuselt eriloa oma kvalifikatsiooni, väljaõppe ja praktiliste kogemuste alusel, kes on mis tahes sidevahendi abil pädeva asutusega ühenduses ning kes peavad niisuguse ametliku kontrolli ja muude ametlike toimingute tegemiseks järgima pädeva asutuse juhiseid. Need isikud peavad tegutsema erapooletult ning neil ei tohi olla huvide konflikti seoses nende tehtava ametliku kontrolli ja muude ametlike toimingutega.

            Artikkel 4
            Ametliku sertifikaadi või ametliku kinnituse ametlikku kontrolli või sellise dokumendiga seotud muid ametlikke toiminguid võib erandkorras teha sellise sertifikaadi või kinnituse originaali elektroonilise koopiaga või sertifikaadi või kinnituse elektroonilise vormiga, mis on TRACESis täidetud ja esitatud, tingimusel et isik, kes peab ametliku sertifikaadi või ametliku kinnituse esitama, esitab pädevale asutusele kinnituse selle kohta, et ametliku sertifikaadi või ametliku kinnituse originaal esitatakse niipea, kui see on tehniliselt võimalik. Sellise ametliku kontrolli ja muude ametlike toimingute tegemisel peab pädev asutus võtma arvesse asjaomaste loomade ja kaupade mittevastavuse riski ning varasemate ametlike kontrollide tulemusi, millega kontrolliti ettevõtjaid ja seda, kas nad täidavad määruse (EL) 2017/625 artikli 1 lõikes 2 osutatud norme.

            Artikkel 5
            Ametlikku kontrolli ja muid ametlikke toiminguid võib erandkorras teha järgmiselt:

                        a)

                        niisuguste analüüside, uuringute või diagnooside puhul, mis tuleb teha või panna ametlikus laboris, võib seda teha mis tahes labor, mille pädev asutus on ajutiselt selleks määranud;

                        b)

                        kättesaadavate kaugsidevahendite abil, kui määruse (EL) 2017/625 artiklis 14 osutatud ametlike kontrollide meetodid ja võtted eeldavad füüsilist kohtumist ettevõtjate ja nende töötajatega.

            Artikkel 6
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Seda kohaldatakse 1. juunini 2020.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 30. märts 2020

                  Komisjoni nimel

                  eesistuja

               Ursula VON DER LEYEN

            (1)  ELT L 95, 7.4.2017, lk 1.

            (2)  C(2020) 1753 final, 16. märts 2020.

            (3)  Nõukogu 26. juuni 1964. aasta direktiiv 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta (EÜT 121, 29.7.1964, lk 1977/64).

            (4)  Nõukogu 14. juuni 1988. aasta direktiiv 88/407/EMÜ, millega sätestatakse koduveiste sügavkülmutatud sperma ühendusesisese kaubanduse ja impordi suhtes kohaldatavad loomatervishoiunõuded (EÜT L 194, 22.7.1988, lk 10).

            (5)  Nõukogu 25. septembri 1989. aasta direktiiv 89/556/EMÜ koduveiste embrüote ühendusesisese kaubanduse ja nende kolmandatest riikidest impordi loomatervishoiu nõuete kohta (EÜT L 302, 19.10.1989, lk 1).

            (6)  Nõukogu 26. juuni 1990. aasta direktiiv 90/429/EMÜ, millega sätestatakse kodusigade sperma ühendusesisese kaubanduse ja impordi korral kohaldatavad loomatervishoiu nõuded (EÜT L 224, 18.8.1990, lk 62).

            (7)  Nõukogu 28. jaanuari 1991. aasta direktiiv 91/68/EMÜ ühendusesisest lammaste ja kitsedega kauplemist reguleerivate loomatervishoiu nõuete kohta (EÜT L 46, 19.2.1991, lk 19).

            (8)  Nõukogu 13. juuli 1992. aasta direktiiv 92/65/EMÜ, milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ A (I) lisas osutatud ühenduse erieeskirjades sätestatud loomatervishoiu nõudeid, ning nende impordiks ühendusse (EÜT L 268, 14.9.1992, lk 54).

            (9)  Nõukogu 24. oktoobri 2006. aasta direktiiv 2006/88/EÜ vesiviljelusloomade ja vesiviljelustoodete loomatervishoiunõuete ning teatavatel veeloomadel esinevate taudide ennetamise ja tõrje kohta (ELT L 328, 24.11.2006, lk 14).

            (10)  Nõukogu 30. novembri 2009. aasta direktiiv 2009/156/EÜ hobuslaste liikumist ja kolmandatest riikidest importimist reguleerivate loomatervishoiunõuete kohta (ELT L 192, 23.7.2010, lk 1).

            (11)  Nõukogu 30. novembri 2009. aasta direktiiv 2009/158/EÜ kodulindude ja haudemunade ühendusesisest kaubandust ning kolmandatest riikidest importimist reguleerivate loomatervishoiunõuete kohta (ELT L 343, 22.12.2009, lk 74).

            (12)  Komisjoni 30. septembri 2019. aasta rakendusmäärus (EL) 2019/1715, millega kehtestatakse ametliku kontrolli teabehaldussüsteemi ja selle süsteemikomponentide toimimise eeskirjad (IMSOCi määrus) (ELT L 261, 14.10.2019, lk 37).


title: Komisjoni rakendusmäärus (EL) 2020/975, 6. juuli 2020, millega lubatakse veinisektoris sõlmida kokkuleppeid ja teha otsuseid turu stabiliseerimise meetmete kohta

text:
                  7.7.2020

                  ET

                  Euroopa Liidu Teataja

                  L 215/13

         KOMISJONI RAKENDUSMÄÄRUS (EL) 2020/975,
         6. juuli 2020,
         millega lubatakse veinisektoris sõlmida kokkuleppeid ja teha otsuseid turu stabiliseerimise meetmete kohta
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 222,
         ning arvestades järgmist:

                     (1)

                     Liit on maailma juhtiv veinitootja. Turustusaastatel 2014/2015–2018/2019 oli liidu keskmine veinitoodang 167,6 miljonit hektoliitrit aastas. Veini turustusaasta kestab 1. augustist järgneva aasta 31. juulini. Liidu arvele langeb 45 % maailma viinamarjakasvatuspiirkondadest, 65 % üleilmsest toodangust, 60 % üleilmsest tarbimisest ja 70 % ekspordist kolmandatesse riikidesse. Liidu viis suurimat veinitootjat tootmismahtude vähenemise järjekorras on Itaalia, Prantsusmaa, Hispaania, Saksamaa ja Portugal.

                     (2)

                     COVID-19 pandeemia ja liikmesriikides isikutele kehtestatud ulatuslike liikumispiirangute tõttu saavad veiniviinamarjakasvatajad ja veinitootjad tunda majandushäireid, mis põhjustavad rahalisi raskusi ja rahavooprobleeme.

                     (3)

                     Haiguse leviku ja kehtestatud meetmete tagajärjel napib kasutatavat tööjõudu ning eelkõige mõjutab see veiniviinamarjade ja veini tootmist, töötlemist ja transportimist.

                     (4)

                     Restoranide, hotellide ja baaride kohustusliku sulgemise ning pidude ja pidustuste, nagu pulmade, sünnipäevade ja äriürituste tühistamise tõttu liidus ja kolmandates riikides on mitmeks kuuks peatunud ka majutus- ja toitlustussektori tegevus. Lisaks on turismi ja veiniturismiga seotud tegevused, nagu degusteerimised ja messid ning veinide ostmine ja tarbimine istandustes alates 2020. aasta märtsist enamikus liikmesriikides suuresti häiritud.

                     (5)

                     Selle tagajärjel on nõudlus veini järele märgatavalt muutunud. Pigem on hakatud veini kodus tarbima. Kuigi teatavate veinitoodete tarbimine kodus on suurenenud, ei ole suurem kodune tarbimine kompenseerinud nõudluse vähenemist majutus- ja toitlustussektoris.

                     (6)

                     Restoranide ja majutusasutuste sulgemise tõttu on veinitootjate käive vähenenud. Saksamaal kaotasid veinitootjad 2020. aasta esimeses kvartalis 50 % oma käibest, sest müüki restoranidesse ei toimunud. Müük veinikauplustele, kus sageli müüakse kvaliteetveine, vähenes samuti 23 %. Tööstusharu hinnangul on kogu liidus restoranide, baaride ja hotellide sulgemise tulemusena alates restoranide sulgemise algusest märtsi keskpaigast kuni 2020. aasta mai lõpuni vähenenud veini müügimaht 30 % ja väärtus 50 % võrreldes müügiga enne sulgemist.

                     (7)

                     Hoolimata sellest, et hiljuti leevendati teatavaid meetmeid ja kaotati teatavad liikumispiirangud, sealhulgas taasavati restoranid ja majutusasutused, ei ole järgmise kuue kuu jooksul oodata olukorra normaliseerumist. Restoranid ja majutusasutused peavad järgima suhtlemisdistantsi hoidmise nõudeid, mis piiravad klientide arvu. Lisaks jäävad paljudes liikmesriikides kehtima teatavad piirangud seoses sotsiaalsete kogunemistega, sealhulgas eraüritustega, nagu pulmad, kus tavapäraselt veini tarbitakse.

                     (8)

                     Samuti ei ole oodata, et ülemaailmne turism, mille käive peaks 2020. aasta teises kvartalis vähenema 70 %, taastuks järgmise kuue kuu jooksul piisavalt, et kompenseerida tarbimise puudumist restoranides ajal, mil kehtisid ulatuslikud liikumispiirangud.

                     (9)

                     Üldiselt hinnatakse, et liidus langeb veinitarbimine 2019/2020. turustusaastal 108 miljonile hektoliitrile. See tähendab, et 2019/2020. turustusaastal väheneb üldine tarbimine võrreldes viimase viie turustusaasta keskmisega rohkem kui 8 %.

                     (10)

                     Eksport kolmandatesse riikidesse on liidu veinisektori jaoks eriti oluline. 2019. aastal oli ekspordi kogumaht 12,1 miljardit eurot. COVID-19 pandeemia ajal on eksporti mõjutanud logistikaprobleemid ja tarbimise vähenemine, kuna ka kolmandates riikides kehtestati liikumispiirangud. COVID-19 pandeemia puhkemine Hiinas põhjustas sadamates ja ka mujal märkimisväärseid ummikuid ning tühistati üha rohkem saadetisi, mis tähendab seda, et konteinereid on vähem saadaval, mereveotasud suurenevad märkimisväärselt ja eksportijate saadetised lükkuvad edasi. Lisaks on veinieksporti negatiivselt mõjutanud asjaolu, et Ameerika Ühendriikide kehtestasid liidu veinidele suuremad imporditollimaksud. Ameerika Ühendriigid, mis on liidu peamine veini eksporditurg, kehtestasid alates 2019. aasta oktoobrist liidu vaiksetele veinidele 25 % väärtuselised imporditollimaksud.

                     (11)

                     Üldiselt prognoositakse, et liidu veinieksport kolmandatesse riikidesse väheneb 2019/2020. turustusaastal 14 % nii eelmise kui ka viimase viie turustusaasta keskmisega võrreldes. Võrreldes 2019. aasta maiga vähenes Prantsusmaa, Itaalia ja Hispaania veinide eksport kolmandatesse riikidesse 2020. aasta mais märkimisväärselt: Prantsusmaa veinieksport kolmandatesse riikidesse vähenes mahult 33 % ja väärtuselt 55 %; Itaalia veinieksport kolmandatesse riikidesse vähenes mahult 22 % ja väärtuselt 26 % ning Hispaania veinieksport kolmandatesse riikidesse vähenes mahult 63 % ja väärtuselt 43 %. Samade võrdlusperioodide alusel on kõige enam mõjutatud vahuveinide eksport. Veinisektori hinnangute kohaselt vähenes 2020. aasta mais Champagne’i eksport Ameerika Ühendriikidesse ja Hiinasse mahult 64 % ja väärtuselt 55 %, Prosecco eksport kolmandatesse riikidesse vähenes mahult 27 % ja väärtuselt 32 % ning Cava eksport kolmandatesse riikidesse vähenes mahult ja väärtuselt 40 %.

                     (12)

                     Lisaks on praegu laos suured veinikogused, mis on tingitud 174,4 miljoni hektoliitri suurusest erakorralisest saagist 2018/2019. turustusaastal, mis suurendas avamisvarusid 2019/2020. turustusaastal 14 % võrreldes 2018/2019. turustusaastaga. Müümata veini tuleb ladustada.

                     (13)

                     Eespool kirjeldatud asjaolude tõttu võib öelda, et tegemist on turu tõsise tasakaalustamatusega.

                     (14)

                     Selleks et aidata viinamarjakasvatajatel ja veinitootjatel leida tasakaalu ajal, mil turul tasakaal suuresti puudub, on asjakohane lubada põllumajandustootjatel, põllumajandustootjate liitudel või sellistest liitudest moodustatud ühendustel või tunnustatud tootjaorganisatsioonidel, tunnustatud tootjaorganisatsioonide liitudel ja tunnustatud tootmisharudevahelistel organisatsioonidel sõlmida kokkuleppeid ja teha otsuseid veiniviinamarjade ja veini tootmise kohta ajutiselt kuueks kuuks. Kõnealused meetmed hõlmavad järgmist: i) transformatsioon ja töötlemine; ii) ladustamine; iii) ühine müügiedendus; iv) kvaliteedinõuded ja v) tootmise ajutine kavandamine.

                     (15)

                     Sellised kokkulepped ja otsused võiksid hõlmata näiteks järgmist: i) veini töötlemine muul otstarbel, näiteks veini destilleerimine alkoholiks; ii) ladustamismahtude loomine ja leidmine, et ladustada suuremas mahus veini; iii) veinitarbimise edendamine; iv) kokkuleppimine kvaliteedinõuetes, mis piiraksid veinide turustamist nendele nõuetele vastavate veinidega, ning v) meetmete kavandamine, et vähendada tulevasi saagikoristusmahtusid.

                     (16)

                     Kõiki kokkuleppeid või otsuseid tuleks ajutiselt lubada kuueks kuuks. Kõnealustel meetmetel on eeldatavasti kõige suurem mõju saagikoristuse ajal, mis 2020/2021. turustusaasta puhul algab 2020. aasta augustis, ja enne aastalõpupidustusi, mille käigus tarbitakse ja eksporditakse eelkõige kvaliteetveine ja vahuveine.

                     (17)

                     Vastavalt määruse (EL) nr 1308/2013 artikli 222 lõike 1 esimesele lõigule lubatakse kokkuleppeid sõlmida ja otsuseid teha siis, kui see ei kahjusta siseturu toimimist ning kõnealuste kokkulepete ja otsuste eesmärk on üksnes stabiliseerida sektorit. Neid eritingimusi ei kohaldata selliste kokkulepete ega otsuste suhtes, mis põhjustavad otseselt või kaudselt turgude jagunemist, kodakondsuse alusel diskrimineerimist või hinnakokkuleppeid. Kui kokkulepped ja otsused ei vasta või enam ei vasta nendele tingimustele, kohaldatakse nende kokkulepete ja otsuste suhtes aluslepingu artikli 101 lõiget 1.

                     (18)

                     Käesoleva määrusega antud luba peaks hõlmama liidu territooriumi, kuna turg on suuresti tasakaalust väljas kogu liidus.

                     (19)

                     Selleks et liikmesriikidel oleks võimalik hinnata, kas veiniviinamarjade ja veini tootmist käsitlevad kokkulepped ja otsused kahjustavad siseturu toimimist või mitte ning kas nende eesmärk on üksnes stabiliseerida veinisektorit, tuleks teave sõlmitud kokkulepete ja tehtud otsuste, nendega hõlmatud veiniviinamarjade ja veini tootmismahu ning nende kokkulepete ja otsuste kehtivuse aja kohta edastada selle liikmesriigi pädevatele asutustele, k.a sealsed konkurentsiasutused, kelle puhul on kõnealuste kokkulepete ja otsustega hõlmatud suurim osakaal eeldatavast veiniviinamarjade ja veini tootmismahust.

                     (20)

                     Arvestades turu tõsist tasakaalustamatust ning vajadust võtta arvesse olemasolevaid veinivarusid, tarbimise vähenemist ja eksporditurgude kadumist ning selleks, et aidata veinisektoril taastuda ajal, mil COVID-19 piiranguid lõdvendatakse, sealhulgas enne ja pärast aastalõpupidustusi, peaks käesolev määrus jõustuma järgmisel päeval pärast selle avaldamist.

                     (21)

                     Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Ilma et see piiraks määruse (EL) nr 1308/2013 artikli 152 lõike 1a, artikli 209 lõike 1 ja artikli 210 lõike 1 kohaldamist, võivad põllumajandustootjad, põllumajandustootjate liidud, sellistest liitudest moodustatud ühendused, tunnustatud tootjaorganisatsioonid, tunnustatud tootjaorganisatsioonide liidud ja tunnustatud tootmisharudevahelised organisatsioonid sõlmida kokkuleppeid veiniviinamarjade ja veini tootmise kohta ning teha veiniviinamarjade ja veini tootmist käsitlevaid ühisotsuseid transformatsiooni ja töötlemise, ladustamise, ühise müügiedenduse, kvaliteedinõuete ja tootmise ajutise kavandamise kohta kuue kuu jooksul alates käesoleva määruse jõustumisest.

            Artikkel 2
            Liikmesriigid võtavad vajalikud meetmed selle tagamiseks, et artiklis 1 osutatud kokkulepped ja otsused ei kahjusta siseturu nõuetekohast toimimist ja nende eesmärk on üksnes stabiliseerida veinisektorit.

            Artikkel 3
            Käesoleva loa geograafiline kohaldamisala on liidu territoorium.

            Artikkel 4

               1.   Kohe pärast artiklis 1 osutatud kokkulepete sõlmimist või otsuste tegemist teatavad asjaomased põllumajandustootjad, põllumajandustootjate liidud, sellistest liitudest moodustatud ühendused, tunnustatud tootjaorganisatsioonid, tunnustatud tootjaorganisatsioonide liidud ja tunnustatud tootmisharudevahelised organisatsioonid nendest kokkulepetest ja otsustest selle liikmesriigi pädevatele asutustele, kelle puhul on kõnealuste kokkulepete ja otsustega hõlmatud eeldatavalt suurim osakaal veiniviinamarjade ja veini tootmismahust, ning esitavad nende kokkulepete ja otsuste kohta järgmise teabe:

                           a)

                           hõlmatud veiniviinamarjade ja veini hinnanguline tootmismaht;

                           b)

                           eeldatav rakendamisperiood.

               2.   Hiljemalt 25 päeva pärast artiklis 1 osutatud kuuekuulise perioodi lõppu teatavad asjaomased põllumajandustootjad, põllumajandustootjate liidud, sellistest liitudest moodustatud ühendused, tunnustatud tootjaorganisatsioonid, tunnustatud tootjaorganisatsioonide liidud ja tunnustatud tootmisharudevahelised organisatsioonid käesoleva artikli lõikes 1 osutatud pädevatele asutustele kokkulepete või otsustega tegelikult hõlmatud veiniviinamarjade ja veini tootmismahu.

               3.   Vastavalt komisjoni rakendusmäärusele (EL) 2017/1185 (2) peavad liikmesriigid teatama komisjonile järgmist:

                           a)

                           hiljemalt viis päeva pärast iga ühekuulise perioodi lõppu kokkulepped ja otsused, millest on neile kõnealuse ajavahemiku jooksul lõike 1 kohaselt teatatud;

                           b)

                           hiljemalt 30 päeva pärast artiklis 1 osutatud kuuekuulise perioodi lõppu ülevaade selle aja jooksul rakendatud kokkulepetest ja otsustest.

            Artikkel 5
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 6. juuli 2020

                  Komisjoni nimel

                  eesistuja

               Ursula VON DER LEYEN

            (1)  ELT L 347, 20.12.2013, lk 671.

            (2)  Komisjoni 20. aprilli 2017. aasta rakendusmäärus (EL) 2017/1185, millega kehtestatakse Euroopa Parlamendi ja nõukogu määruste (EL) nr 1307/2013 ja (EL) nr 1308/2013 rakenduseeskirjad seoses komisjonile edastatava teabe ja dokumentidega ning millega muudetakse mitut komisjoni määrust ja tunnistatakse mitu määrust kehtetuks (ELT L 171, 4.7.2017, lk 113).


title: komisjoni rakendusmäärus (EL) 2020/1061, 13. juuli 2020, millega kiidetakse heaks kaitstud geograafilise tähisega toote spetsifikaadi muudatused („Dealurile Sătmarului“ (KGT))

text:
                  20.7.2020

                  ET

                  Euroopa Liidu Teataja

                  L 232/42

         KOMISJONI RAKENDUSMÄÄRUS (EL) 2020/1061,
         13. juuli 2020,
         millega kiidetakse heaks kaitstud geograafilise tähisega toote spetsifikaadi muudatused („Dealurile Sătmarului“ (KGT))
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 99,
         ning arvestades järgmist:

                     (1)

                     Komisjon vaatas läbi Rumeenia esitatud määruse (EL) nr 1308/2013 artikli 105 kohase taotluse saada heakskiit kaitstud geograafilise tähise „Dealurile Sătmarului“ spetsifikaadi muudatustele.

                     (2)

                     Komisjon avaldas vastavalt määruse (EL) nr 1308/2013 (2) artikli 97 lõikele 3 tootespetsifikaadi muudatuste heakskiitmise taotluse Euroopa Liidu Teatajas.

                     (3)

                     Komisjonile ei esitatud ühtki määruse (EL) nr 1308/2013 artikli 98 kohast vastuväidet.

                     (4)

                     Seega tuleks tootespetsifikaadi muudatused vastavalt määruse (EL) nr 1308/2013 artiklile 99 heaks kiita.

                     (5)

                     Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Dealurile Sătmarului“ (KGT) spetsifikaadi muudatused kiidetakse heaks.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 13. juuli 2020

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 347, 20.12.2013, lk 671.

            (2)  ELT C 100, 27.3.2020, lk 6.


title: Komisjoni rakendusmäärus (EL) 2020/1337, 21. september 2020, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [„Casatella Trevigiana“ (KPN)]

text:
                  28.9.2020

                  ET

                  Euroopa Liidu Teataja

                  L 313/1

         KOMISJONI RAKENDUSMÄÄRUS (EL) 2020/1337,
         21. september 2020,
         millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [„Casatella Trevigiana“ (KPN)]
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 53 lõike 1 esimesele lõigule vaatas komisjon läbi Itaalia taotluse saada heakskiit komisjoni määrusega (EÜ) nr 487/2008 (2) (muudetud rakendusmäärusega (EL) nr 862/2013) (3) registreeritud kaitstud päritolunimetuse „Casatella Trevigiana“ spetsifikaadi muudatusele.

                     (2)

                     Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas (4).

                     (3)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks spetsifikaadi muudatus heaks kiita,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Casatella Trevigiana“ (KPN) spetsifikaadi muudatus kiidetakse heaks.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 21. september 2020

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  Komisjoni 2. juuni 2008. aasta määrus (EÜ) nr 487/2008, millega päritolunimetuste ja kaitstud geograafiliste tähiste registris registreeritakse nimetus „Casatella Trevigiana“ (KPN) (ELT L 143, 3.6.2008, lk 12).

            (3)  Komisjoni 5. septembri 2013. aasta rakendusmäärus (EL) nr 862/2013, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Casatella Trevigiana (KPN)] (ELT L 240, 7.9.2013, lk 15).

            (4)  ELT C 171, 19.5.2020, lk 29.


title: Komisjoni rakendusmäärus (EL) 2020/1338, 21. september 2020, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [„Pecorino Siciliano“ (KPN)]

text:
                  28.9.2020

                  ET

                  Euroopa Liidu Teataja

                  L 313/3

         KOMISJONI RAKENDUSMÄÄRUS (EL) 2020/1338,
         21. september 2020,
         millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [„Pecorino Siciliano“ (KPN)]
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 53 lõike 1 esimesele lõigule vaatas komisjon läbi Itaalia taotluse saada heakskiit komisjoni määrusega (EÜ) nr 1107/96 (2) registreeritud kaitstud päritolunimetuse „Pecorino Siciliano“ spetsifikaadi muudatusele.

                     (2)

                     Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas (3).

                     (3)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks spetsifikaadi muudatus heaks kiita,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Pecorino Siciliano“ (KPN) spetsifikaadi muudatus kiidetakse heaks.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 21. september 2020

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  Komisjoni 12. juuni 1996. aasta määrus (EÜ) nr 1107/96 geograafiliste tähiste ja päritolunimetuste registreerimise kohta nõukogu määruse (EMÜ) nr 2081/92 artiklis 17 sätestatud korras (EÜT L 148, 21.6.1996, lk 1).

            (3)  ELT C 170, 18.5.2020, lk 27.


title: Komisjoni rakendusmäärus (EL) 2020/1433, 5. oktoober 2020, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis „Pouligny-Saint-Pierre“ (KPN)

text:
                  12.10.2020

                  ET

                  Euroopa Liidu Teataja

                  L 331/19

         KOMISJONI RAKENDUSMÄÄRUS (EL) 2020/1433,
         5. oktoober 2020,
         millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis „Pouligny-Saint-Pierre“ (KPN)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 53 lõike 1 esimesele lõigule vaatas komisjon läbi Prantsusmaa taotluse saada heakskiit komisjoni määrusega (EÜ) nr 1107/96 (2) registreeritud kaitstud päritolunimetuse „Pouligny-Saint-Pierre“ spetsifikaadi muudatusele.

                     (2)

                     Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas (3).

                     (3)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks spetsifikaadi muudatus heaks kiita,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Pouligny-Saint-Pierre“ (KPN) spetsifikaadi muudatus kiidetakse heaks.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 5. oktoober 2020

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  Komisjoni 12. juuni 1996. aasta määrus (EÜ) nr 1107/96 geograafiliste tähiste ja päritolunimetuste registreerimise kohta nõukogu määruse (EMÜ) nr 2081/92 artiklis 17 sätestatud korras (EÜT L 148, 21.6.1996, lk 1).

            (3)  ELT C 193, 9.6.2020, lk 34.


title: Komisjoni rakendusmäärus (EL) 2020/1469, 6. oktoober 2020, millega registreeritakse kaitstud päritolunimetuste ja kaitstud geograafiliste tähiste registris nimetus „Malostonska kamenica“ (KPN)

text:
                  13.10.2020

                  ET

                  Euroopa Liidu Teataja

                  L 334/1

         KOMISJONI RAKENDUSMÄÄRUS (EL) 2020/1469,
         6. oktoober 2020,
         millega registreeritakse kaitstud päritolunimetuste ja kaitstud geograafiliste tähiste registris nimetus „Malostonska kamenica“ (KPN)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Horvaatia taotlus registreerida nimetus „Malostonska kamenica“ (2).

                     (2)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Malostonska kamenica“ registreerida,

               ON VASTU VÕTNUD KÄESOLEVA MÄÄRUSE:

            Artikkel 1
            Nimetus „Malostonska kamenica“ (KPN) registreeritakse.
            Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.7 „värske kala, molluskid ja koorikloomad ning neist valmistatud tooted“ kuuluva tootena.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 6. oktoober 2020

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  ELT C 204, 18.6.2020, lk 29.

            (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).